หากใครต้องการทานกาแฟรสชาติดี ราคาถูกชนิดที่ร้านฝรั่งแก้วนึงซื้อกาแฟที่นี่ได้สามแก้ว แต่รสชาติและหน้าตาดีก็แวะมาลองที่นี่ได้ ร้านอาจจะไม่ใหญ่แต่บรรยากาศดี นั่งคุยทำงานได้สบายๆ ความเข้มของกาแฟถือว่าใช้ได้ ถ้าทำนมให้ร้อนกว่านี้สักนิดจะดีมาก แต่แค่นี้ก็ดีกว่าร้านท้องถิ่นทั่วไปพอควรแล้ว วันนี้ลองแค่ลาเต้ซึ่งดีทีเดียว แถมมีขนมปังถ้วยเล็กๆแถมมาให้เคี้ยวเล่น มีน้ำชาและน้ำเปล่ามาให้โดยไม่ต้องขอหรือทำเอง ในร้านมีขนมน่าทานแม้จะยังไม่ได้ลอง เพราะมีอย่างโดนัทคริสปี้ครีม และร้านอื่น ถึงไม่ใช่ของร้านเองคงไม่เป็นไรเพราะจะให้เก่งหมดทุกอย่างคงยาก เอาดีแค่กาแฟก็คงพอแล้ว